Karl-Ander Reismann

Karl-Ander Reismann (sündinud 25. juunil 1993) on eesti helilooja ja muusikaprodutsent.

Tema osalusel kirjutatud ja produtseeritud lood on kümnel korral jõudnud lauluvõistluse Eesti Laul finaali ning korra, aastal 2022 on ta looga "Hope" võistluse võitnud.  

Esimesed palad kirjutas Reismann koolikaaslasele Artjom Savitskile. Hiljem on ta teinud koostööd Vajé, Stefani, Ingeri, Ott Leplandi, Uku Suviste, Getter Jaani, Rasmus Rändvee, Uudo Sepa, Sissi ja Trafficuga.

Haridus 
Reismann on lõpetanud Tallinna 21. Kooli ning Tallinna Muusikakooli kitarri erialal. Ta on laulnud ka Tallinna Poistekooris. Tal on bakalaureusekraad rahvusvahelises ärijuhtimises Amsterdami Ülikoolist ning magistrikraad finantsjuhtimises (cum laude) Rotterdami Ülikoolist.

Eesti Laulu konkurss 
Reismann on silma paistnud sellega, et tema osalusel kirjutatud lugudest on kümme jõudnud lauluvõistluse Eesti Laul finaali.

Aastal 2018 saavutas tema kirjutatud ja produtseeritud laul "Laura (Walk With Me)“ Eesti Laulu konkursil kolmanda koha.

2019. aastal sai temast esimene produtsent ja laulukirjutaja, kes on pääsenud Eesti Laulu finaali korraga kolme lauluga (mida esitasid Inger, Stefan ja Sissi). Kõik kolm artisti lõpetasid kuue parima hulgas, kellest Stefan sai lauluga "Without You" 3. koha, Sissi lauluga "Strong" 4. koha ning Inger lauluga "Coming Home" 6. koha.

2020. aasta Eesti Laulu 12 finaali pääsenud laulu hulgas oli tema osalusel kirjutatud neli: Rasmus Rändvee, Stefani, Ingeri ja Shira lood.

2022. aastal võitis tema ja Stefani koostöös kirjutatud lugu "Hope" Eesti Laulu konkursi ja saavutas Eurovisiooni lauluvõistlusel 13. koha.

2023. aastast on ta Eesti Autorite Ühingu juhatuse esimees.

Diskograafia 

 Artjom Savitski – "Sinu juurde tagasi" (2012)
 Artjom Savitski – "Lõputu" (2013)
 Vajé – "Laura (Walk With Me)" (2018)
 Vajé – "Home" (2018)
 Mikk Mäe – "Kuu" (2018)
 INGER – "I’m Alright" (2018)
 Traffic – "Ei Anna Alla" (2018)
 Uudo Sepp – "Lendame koos" (2018)
 Sissi – "Strong" (2018)
INGER – "Coming Home" (2018)
STEFAN – "Without You" (2018)
Getter Jaani – "Võta mul käest" (2019)
INGER – "Willie" (2019)
INGER – "Beautiful Day" (2019)
STEFAN – "We'll Be Fine" (2019)
STEFAN – "By My Side" (2019)
INGER – "Only Dream" (2019)
SHIRA – "Out In Space" (2019)
Rasmus Rändvee – "Young" (2019)
Getter Jaani – "Mitu Mind" (2020)
Ott Lepland – "Lootuses" (2020)
INGER – "Playing Games" (2020)
Uku Suviste – "Müüdud ja Pakitud" (2020)
STEFAN – "Oh My God" (2020)
Uku Suviste – "Torman Tulle" (2020)
Laura – "Play" (2021)
Luisa Rõivas – "Kui iga päev oleks pühapäev" (2021)
Ott Lepland – "Mina veel sind ei tea" (2021)
Ott Lepland – "Jõulud rõõmsaks" (2021)
Merilin Mälk – "Little Girl" (2021)
Ott Lepland – "Aovalguses" (2021)
STEFAN – "Hope" (2021)

Viited

Välislingid 
https://epl.delfi.ee/lp/rahamaailmast-muusikasse-karl-ander-reismann-paases-kolme-looga-eesti-laulu-finaali?id=86272385
https://elu.ohtuleht.ee/985048/eesti-laulule-neli-lugu-kirjutanud-karl-ander-reismann-minu-eesmark-on-noorte-ja-andekate-artistide-aitamine
https://www.ohtuleht.ee/909517/kolme-looga-eesti-laulu-finaali-paasenud-produtsent-ja-laulukirjutaja-tahistamise-asemel-hakkame-hoopis-finaaliks-valmistuma
 https://uudised.tv3.ee/meelelahutus/uudis/2018/12/06/3-lauluga-eesti-laulul-osalev-karl-ander-reismann-pangatoo-tuleb-produtsendi-toole-kasuks
 https://menu.err.ee/904480/stefan-laul-sai-kurb-aga-tudruk-tuli-tagasi
 https://menu.err.ee/877319/galerii-eesti-laul-2019-poolfinalistid-on-selgunud

Eesti muusikud
Eesti muusikaprodutsendid
Eesti heliloojad
Eesti laulukirjutajad
Sündinud 1993